# Emir Kusturica

### Iz Wikipedije, proste enciklopedije

Emir Kusturica (bosansko: Emir Kusturica), bosansko-hercegovski režiser, * 24. november 1954, Sarajevo, Bosna in Hercegovina.

Kusturica je za svoje kratke filme že v srednji šoli prejel odlikovanja. Na Filmski akademiji v Pragi (FAMU) se je izšolal na področju filmske režije. Njegov študentski film, »Gernika«, posnet po noveli Alije Isakovića, je zmagal na Festivalu študentskega filma v Karlovih Varih. V času študija je zrežiral tudi dva kratka filma: »Jedan deo istine« in »Jesen«.

## [uredi] Življenje in delo

Emir Kusturica se je po koncu študija vrnil v Bosno, kjer je pričel profesionalno kariero na Televiziji Sarajevo. Njegov prvi, kontroverzni film »Nevjeste dolaze«, je izzval veliko polemik in je bil tudi prepovedan zaradi »eksplicitnega obravnavanja seksualnih tabujev«. Več sreče je imel z naslednjim televizijskim filmom »Bife Titanik«, zasnovanem na zgodbi Nobelovega nagrajenca Iva Andrića, za katerega je osvojil nagrado za režijo na narodnem Televizijskem festivalu v Portorožu.

Na področje celovečernih igranih filmov je debitiral s filmom »Sjećaš li se Doli Bel«, nastalem leta 1981 po scenariju Abdulaha Sidrana. Za ta film je prejel 2 nagradi: Zlatega Leva za najboljši debitantski film na Beneškem filmskem festivalu, ter nagrade FIPRESCI, AGIS in CIDLAC na Festivalu jugoslovanskega igranega filma v Puli (1981). Svoj talent je pokazal še v naslednjem filmu »Otac na službenom putu« (1985), ki ga je ustvaril z istim scenaristom. Ta stvaritev mu je prinesla Zlato palmo na Filmskem festivalu v Cannesu ter nominacijo za Oskarja za najboljši tujejezični film, Ameriške filmske akademije.

Emir Kusturica je sprva predaval režijo na Akademiji scenskih umetnosti v Sarajevu. Po odhodu iz BiH je predaval na Univerzi Columbia v New Yorku. Eden njegovih ameriških študentov David Atkins mu je takrat pokazal scenarij, iz katerega je nastal Kusturičev prvenec v angleškem jeziku – Arizona Dream (1993), s Faye Dunaway, Johnny Deppom in Jerryjem Lewisom v glavnih vlogah. Film je nagrajen s Srebrnim Medvedom ter posebno nagrado žirije na Filmskem festivalu v Berlinu leta 1993.

Naslednji film »Underground« (ang.) oz. »Podzemlje« (srb.) iz leta 1995, je prinesel Kusturici drugo Zlato palmo na Filmskem festivalu v Cannesu.

Kusturica je med drugim aktiven tudi na glasbenem področju; nekaj časa je igral bas kitaro v skupini Zabranjeno pušenje, sedaj pa nastopa kot vodja skupine Emir Kusturica & the No Smoking Orchestra.

## [uredi] Filmografija

- Kratki filmi:
    Gernika (1978)
- TV filmi:
    Nevjeste dolaze (1979)
    Bife Titanik (1980)
- Celovečerni filmi:
    Sjećaš li se Doli Bel (1981)
    Otac na službenom putu (1985)
    Dom za vešanje (1988)
    Arizona dream (1993)
    Podzemlje - Underground (1995)
    Crna mačka beli mačor (1998)
    Život je čudo (2004)
    Zavet (2007) (snemanje poteka)

## [uredi] Nagrade

- Guernica - prva nagrada na Študentskem filmskem festivalu v Karlovih Varih, (1978)
- Sjećaš li se Doli Bel? - Zlati lev na Filmskem festivalu v Benetkah, (1981)
- Otac na službenom putu - Zlata palma na Filmskem festivalu v Cannesu, nagrada FIPRESCI (mednarodna žirija filmskih kritikov), nominiran za najboljši tujejezični film Ameriške filmske akademije, (1985)
- Dom za vešanje - nagrada za najboljšo režijo na Filmskem festivalu v Cannesu (1989)
- Arizona Dream - Srebrni medved na Filmskem festivalu v Berlinu, (1993)
- Underground - Zlata palma na Filmskem festivalu v Cannesu, (1995)
- Drvengrad (Woodentown) - nagrada Philippe Rotthier za evropsko arhitekturo, (2005)

## [uredi] Glej tudi

- seznam bosanskohercegovskih režiserjev
- seznam bosanskohercegovskih glasbenikov

Vzpostavljeno iz »http://sl.wikipedia.org../../../e/m/i/Emir_Kusturica_5132.html«

Kategorije: Rojeni leta 1954 | Živeči ljudje | Bosanskohercegovski režiserji | Bosanskohercegovski glasbeniki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Asturianu
- Беларуская
- Български
- Bosanski
- Català
- Česky
- Dansk
- Deutsch
- English
- Español
- فارسی
- Français
- Galego
- עברית
- Bahasa Indonesia
- Italiano
- 日本語
- ქართული
- Lietuvių
- Latviešu
- Plattdüütsch
- Nederlands
- Polski
- Português
- Русский
- Slovenčina
- Српски / Srpski
- Svenska
- Тоҷикӣ
- Türkçe